**Լուստենաու** (գերմ.՝ **Lustenau**), տոնավաճառային քաղաք (գերմ.՝ Gemeinde) Ավստրիայում՝ Ֆորառլբերգ նահանգի Դոռնբիռն շրջանում։ Գտնվում է Ալպյան տարածաշրջանում, Հռենոս գետի ափին։ Զբաղեցնում է 22,55 քառակուսի կիլոմետր տարածք։ Հարևանությամբ գտնվող Շվեյցարիայի հետ կապված է չորս կամուրջներով։ Բնակչության թվաքանակը 2016 թվականին եղել է 22.510, 2019-ին՝ 23.314:

Պատմություն
-----------

*Լուստենաու* անվանումը պատմական փաստաթղթերում առաջին անգամ հանդիպում է կարոլինգյան արքա Կառլ III-ի (գերմ.՝ Karl der Dicke, ֆր.՝ Charles le Gros) "*Lustenauua curti regali*" (նշանակում է «*Լուստենաուի արքունի դատարան*») փաստաթղթում, որը թվագրված է 887 թվականի հունվարի 24-ով։ 1830 թվականից բնակավայրը Ավստրիայի մաս է կազմել։ Գերմանական ռայխի տիրապետության տարիներին նրա բազմաթիվ բնակիչներ աքսորվել են, ուղարկվել համակենտրոնացման ճամբարներ, մահապատժի ենթարկվել։ Երկրորդ համաշխարհային պատերազմից հետո ձեռագործության, շյուղագործության, ժանեկագործության ավանդական արհեստներն ապահովել են Լուստենաուի տնտեսական բուռն աճն ու վերելքը։

Պարբերական միջոցառումներ
------------------------

Արդեն երեսուն տարուց ավելի է, ինչ "*Szene Lustenau*" երիտասարդական մշակութային ընկերակցությունը յուրաքանչյուր ամառ Հռենոսի ափին կազմակերպում է *Szene Openair* բացօթյա փառատոն, որը խոշորագույն փառատոնն է Արևմտյան Ավստրիայում։ Ելույթներ են ունենում ինչես տեղացի, այնպես էլ արտասահմանյան երկրներից հրավիրված արտիստներ, իսկ Ավստրիայի, Գերմանիայի, Շվեյցարիայի, Լիխտենշտայնի տարբեր ծայրերից եկած հանդիսատեսների թիվն անցնում է տասը հազարից։ Փառատոնի կազմակերպմանն աջակցում են 450-ից ավելի կամավորներ։

Ամեն տարի հոկտեմբեր ամսվա երկրորդ կիրակի օրը անց է կացվում սբ. Պողոս-Պետրոսի ծխական տոնավաճառը՝ *Kilbi*-ն, որն իր տեսակի մեջ խոշորագույնն է Ֆորառլբերգ երկրամասում։ Ծխական եկեղեցուն առընթեր հրապարակում բացվում ու գործում են շուրջ 160 շուկայական հարթակներ, որտեղ վաճառքի են հանվում ամենաբազմազան ապրանքներ։ Բացի այդ, քաղաքային հրապարակում գործարկվում է զվարճանքների ժամանակավոր զբոսայգի՝ ամերիկյան արագընթաց ոլորավայրէջքային գնացքներով (*roller coasters*, *американские горки*), կարուսելներով, խաղային հրաձգարաններով և այլն։ Տոնավաճառին նախորդող շաբաթ օրը կազմակերպվում է ճոխ, շքեղ երեկույթ՝ "*Kilbifest*":

Պատկերասրահ
-----------

* 
* 
* Millennium Park Millennium Park
* Սբ. Պողոս-Պետրոս եկեղեցին Սբ. Պողոս-Պետրոս եկեղեցին
* 
* Kilbi տոնավաճառի ժամանակ *Kilbi* տոնավաճառի ժամանակ
* ՄարզադաշտըՄարզադաշտը

Ժողովրդագրություն
-----------------

Քաղաքի բնակչության թվաքանակի փոփոխությունները 1869 - 2011 թթ..

| Պատմական բնակչություն |
| --- |
| Տարեթիվ | Բնակ․ | ±% |
| 1869 | 3903 | —     |
| 1880 | 4164 | +6.7% |
| 1890 | 5054 | +21.4% |
| 1900 | 5221 | +3.3% |
| 1910 | 6221 | +19.2% |
| 1923 | 8383 | +34.8% |
| 1934 | 8365 | −0.2% |
| 1939 | 8733 | +4.4% |
| 1951 | 10 292 | +17.9% |
| 1961 | 12 582 | +22.3% |
| 1971 | 15 451 | +22.8% |
| 1981 | 18 484 | +19.6% |
| 1991 | 19 709 | +6.6% |
| 2001 | 19 709 | +0.0% |
| 2011 | 21 184 | +7.5% |

Ծանոթագրություններ
------------------

1. ↑  Einwohnerzahl-und-Komponenten-der Bevölkerungsentwicklung — Statistics Austria.
2. ↑  Statistik Austria: Bevölkerung zu Jahresbeginn 2002-2017 nach Gemeinden (Gebietsstand 1. Januar 2017)
3. ↑   Statistik Austria - Lustenau |autor=|data=|publicado=Site Oficial da Statistik Austria|acessodata=27 de março de 2020|ling=de}}
4. ↑  Wolfgang Scheffknecht: 100 Jahre Marktgemeinde Lustenau. Lustenau 2003, 3-900954-06-2, p. 245–251
5. ↑  Wolfgang Scheffknecht: 100 Jahre Marktgemeinde Lustenau. Lustenau 2003, 3-900954-06-2, p. 330–334
6. ↑  Official Szene Openair Website
7. ↑  Official Kilbi Website
8. ↑  Gemeindedaten von Lustenau

Գրականություն
-------------

* Alfred Bösch (Redaktion); Kulturreferat der Marktgemeinde Lustenau (Hrsg.): *Lustenau und seine Geschichte* Band 1–4, Kulturreferat der Marktgemeinde Lustenau, Lustenau 1988–1996.
	+ Band 1.: Alfred Bösch: *Lustenau und seine Schulen* 1988.
	+ Band 2.: Erich Schneider: *Musik und Theater in Lustenau* 1989, ISBN 3-900954-01-1.
	+ Band 3.: Adolf Bösch: *Unser Gemeindearchiv, Kirchengeschichte in Lustenau, die Flurnamen von Lustenau*. 1992, ISBN 3-900954-02-X.
	+ Band 4.: Adolf Bösch: *Geschichten aus dem alten Lustenau* 1996, ISBN 3-900954-04-6.

Արտաքին հղումներ
----------------


|  |  |
| --- | --- |
|  | ***Լուստենաու***էջը Վիքիպահեստում |



|  |  |
| --- | --- |
|  | Տես՝ ***լուստենաու*** Վիքիբառարան, բառարան և թեզաուրուս |

|  |  |
| --- | --- |
|  | Վիքիճամփորդն ունի ***Լուստենաուին*** առնչվող զբոսաշրջային տեղեկատվություն։ |

* Լուստենաուի պաշտոնականկայքէջը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Շվեյցարական կենսագրական |
|  |
| Չափորոշչային վերահսկողություն | GND: 4111437-1 · LCCN: n90631929 · VIAF: 312836429 · WorldCat VIAF: 312836429 |

 |